एएसआई पर कार चढ़ाने के मामले में छन्नी से एक और युवक गिरफ्तार
पठानकोट/सुजानपुर | गांवमैरा भदराली में रावी के रास्ते आल्टो कार में संदिग्धों के आने की सूचना पर गांव मैरा भदराली में लगाए नाके के दौरान एएसआई पर कार चढ़ाने की कोशिश के मामले में पुलिस ने एक और आरोपी को गिरफ्तार किया है।
अभी भी दो आरोपी पुलिस की गिरफ्त से दूर हैं। 2 अन्य आरोपियों को पुलिस पहले ही गिरफ्तार कर चुकी है। बता दें कि 18 फरवरी को एएसआई पर कार चढ़ाने की कोशिश करने के बाद गुज्जर के डेरे पर कार छोड़ रावी से आरोपी भाग गए थे। पुलिस ने कार बरामद कर उसमें पशुओं की पर्ची, रस्सा, चप्पल और बुर्का बरामद किया था। इस मामले में पुलिस ने बली मोहम्मद उर्फ बिल्लू, कठुआ के गंडियाल निवासी, उसके भाई रूकमदीन उर्फ गुगु समेत 5 लोगों के खिलाफ केस दर्ज किया था। सुजानपुर के एसएचओ हरित शर्मा ने बताया कि पुलिस ने एक और आरोपी रुकमदीन को शहर छन्नी से गिरफ्तार किया है।
hin_Deva hin_Deva hin_Deva